# Adib Domingos Jatene

Adib Domingos Jatene (Xapuri, 4 de juny de 1929 - São Paulo, 14 de novembre de 2014) va ser un professor, acadèmic, cardiocirurgià, polític i inventor brasiler. Va ser ministre de Salut durant els governs Collor de Mello i Cardoso.

## Biografia

Nascut a Xapuri, un municipi de l'estat d'Acre limítrof amb Bolívia, era fill d'immigrants libanesos. Es va graduar en Medicina en la Universitat de São Paulo, on més tard esdevindria professor.
Fou conegut i respectat internacionalment per les desenes d'innovacions mèdiques. Va idear una nova tècnica quirúrgica, que duu el seu nom, per la transposició de les grans artèries en nou-nats. També va ser l'artífex del primer bypass cardiopulmonar de l'Hospital Universitari de São Paulo.
Jatene va ser Secretari de Salut de al govern estatal de São Paulo i dos cops ministre de Salut, primer en el govern de Fernando Collor de Mello (1992) i, posteriorment, durant el primer mandat de Fernando Henrique Cardoso (1995-1996).
El 14 de novembre de 2014 va morir després de patir un infart agut de miocardi. La capella ardent va situar-se a l'amfiteatre de l'Hospital del Cor, a São Paulo, i va ser sepultat al cementiri d'Araçá.

## Honors

Va ser membre de l'Acadèmia Nacional de Medicina i va ser guardonat amb el Premi Anísio Teixeira l'any 1991.
El juliol de 1992, Adib va ser condecorat amb l'Orde del Mèrit Militar en el grau de Gran Oficial. El 25 d'octubre de 2010, va ser agraciat amb la gran creu de l'Orde d'Ipiranga pel govern paulista.

## Referències

* 1 2 «Morre ex-ministro Adib Jatene em SP» (en portuguès brasiler). G1. Grupo Globo, 15-11-2014. Arxivat de l'original el 2023-10-04. [Consulta: 15 novembre 2014].
* 1 2 Jacobs, Marshall L.; Tchervenkov, Christo I. «Tribute to a Patriarch: Adib Domingos Jatene, 1929-2014» (en anglès). World Journal for Pediatric and Congenital Heart Surgery, 6, 1, 1-2015, pàg. 7–8. Arxivat de l'original el 2023-10-31. DOI: 10.1177/2150135114563550. ISSN: 2150-1351 [Consulta: 4 octubre 2023].
* ↑ «Patrícios: Dinheiro, diploma e voto: a saga da imigração árabe» (en portuguès brasiler). Revista Veja. Abril, 04-10-2000. Arxivat de l'original el 2014-01-06. [Consulta: 4 octubre 2023].
* 1 2 «Adib Jatene» (en portuguès brasiler). TCBC, 20-12-2016. Arxivat de l'original el 2023-10-31. [Consulta: 4 octubre 2023].
* ↑ Teixeira, César «Adib Jatene, an immense legacy to Brazilian medicine» (en anglès). Revista da Associação Médica Brasileira, 60, 2014-Nov-Dec, pàg. 502–504. Arxivat de l'original el 2023-10-31. DOI: 10.1590/1806-9282.60.06.002. ISSN: 0104-4230 [Consulta: 4 octubre 2023].
* ↑ H. Stephens, Elizabeth; Dearani, Joseph A. «The Brazilian Contributions to Congenital Cardiac Surgery». Brazilian Journal of Cardiovascular Surgery, 35, 1, 2020. Arxivat de l'original el 2024-05-07. DOI: 10.21470/1678-9741-2020-0600. PMC: PMC7089753. PMID: 32270950 [Consulta: 4 octubre 2023].
* ↑ «Quem somos'» (en portuguès brasiler). Comissão Nacional sobre determinantes da Saúde. Arxivat de l'original el 2014-02-26. [Consulta: 2 novembre 2008].
* ↑ «Morre o cardiologista Adib Jatene» (en portuguès brasiler). Revista Veja. Abril, 23-11-2014. Arxivat de l'original el 2023-09-27. [Consulta: 4 octubre 2023].
* ↑ «Agraciados» (en portuguès brasiler). Prêmio Anísio Teixeira. Arxivat de l'original el 2019-03-27. [Consulta: 4 octubre 2023].
* ↑ «A artista plástica Maria Bonomi é homenageada no Palácio dos Bandeirantes». Memorial da América Latina, 04-11-2010. Arxivat de l'original el 2018-06-12. [Consulta: 12 març 2018].